- Hindi News
- National
- केंद्र के बाहर छात्र छात्राओं से उतरवा लिए जूते मोजे , नंगे पैर हल किया पेपर
केंद्र के बाहर छात्र - छात्राओं से उतरवा लिए जूते-मोजे , नंगे पैर हल किया पेपर
पीएससी परीक्षा की तर्ज पर बुधवार से जिले में बोर्ड परीक्षाएं शुरु हुई,जिसमें छात्र -छात्राओं से जूते मोजे उतरवाकर नंगे पैर यह परीक्षा दिलाई गई। इस दौरान कक्षा 12 की परीक्षा में दर्ज 13476विद्यार्थियों में से 12942 ने परीक्षा दी और534अनुपस्थित रहे। खास बात यह रही कि परीक्षा केंद्रों के आसपास कुछ लोग मोबाइल लेकर इस फिराक में घंटों खड़े रहे कि वह अपनों को कम से कम ऑब्जेक्टिव टाइप प्रश्नों के उत्तर लिखा सकें। कुल मिलाकर हिंदी के पहले पेपर में कोई भी नकल प्रकरण दर्ज नहीं हुआ।
बुधवार को हिंदी के पेपर के साथ शुरु हुई बोर्ड परीक्षाओं के तहत कक्षा 12 के परीक्षार्थी जब शहर के उत्कृष्ट विद्यालय में परीक्षा देने पहुंचे तो सबसे पहले छात्र छात्राओं के परीक्षा कक्ष में पहुंचने से पहले चेकिंग की गई जहां उत्कृष्ट विद्यालय में परीक्षार्थियों से जूते उतरवा लिए वहीं शासकीय उच्चतर माध्यमिक विद्यालय क्रमांक 2 में भी परीक्षा देने आए विद्यार्थियों से जूते उतरवाकर उनसे नंगे पैर परीक्षा ली गई। जिले में इस बार 12 संवेदन शील और 8 अतिसंवेदन शील परीक्षा केंद्र बनाए गए है।
534 विद्यार्थी रहे अनुपस्थित : बुधवार को आयोजित हुए विशिष्ट हिन्दी के प्रश्न पत्र के दौरान जिलेभर के 64 परीक्षाा केंद्रों पर कुल13 हजार 476 परीक्षार्थी नामांकित थे जिनमें से 12 हजार 942 विद्यार्थी ही परीक्षा देने पहुंचे, जबकि 534 अनुपस्थित रहे।
शाउमा विद्यालय क्र 2 में नंगे पैर परीक्षा देते छात्र-छात्रा
कहां कितने विद्यार्थी
ब्लॉक दर्ज छात्र उपस्थिति अनु.
शिवपुरी 3570 3429 141
पिछोर 2519 2439 80
खनियांधाना 810 790 20
करैरा 1765 1673 92
नरवर 1011 973 38
पोहरी 1871 1768 103
कोलारस 579 557 22
बदरवास 1381 1313 38
चार अधिकारियों के पैनल ने की कड़ी निगरानी
बोर्ड परीक्षाओं की निगरानी के लिए शिक्षा विभाग के चार अधिकारियों के प
पैनल ने कड़ी निगरानी रखी जिसमें डीईओ परमजीत सिंह गिल ने शहर के क्रमांक1,क्रमांक 2,मॉडल स्कूल में निगरानी की जबकि क्रीड़ा अधिकारी के पैनल ने करैरा,परीक्षा प्रभारी प्रदीप भार्गव के पेनल ने शिवपुरी,और योजना अधिकारी यू सी गुप्ता ने पिछोर केंद्र के परीक्षा केंद्रों का मुआयना किया।
निर्देशों का पालन किया
हम बोर्ड परीक्षाओं पर कड़ी निगरानी रख रहे है और विद्यार्थियों से जूते उतरवाना यह भी नकल रोकने के साथ-साथ जो हमें बोर्ड से दिशा निर्देश मिले है उसके तहत ऐसा हुआ। कोई नकल प्रकरण आज की परीक्षा में नहीं रहा। परमजीत सिंह गिल,जिला शिक्षा अधिकारी
कुत्ते ने काटा तो हाथ सूजा,दूसरे छात्र ने लिखी कॉपी
शासकीय उच्चतर माध्यमिक विद्यालय क्रमांक 2 में परीक्षा देने आए छात्र सोनू पाल को अब से 12 दिन पहले एक कुत्ते ने काट लिया जिससे उसके हाथ पर सूजन आ गई और फिर डॉक्टर का सर्टिफिकेट तैयार कर उसने केंद्र पर लगाया तो उसे परीक्षा में कॉपी पर लिखने के लिए कक्षा 11 के नरेंद्र धाकड़ की अनुमति मिली। गैलरी में इस विद्यार्थी ने अपने सहयोगी के साथ मिलकर परीक्षा दी जिसकी निगरानी के लिए एक अतिरिक्त शिक्षक की डयूटी लगाई गई।
उत्कृष्ट विद्यालय के बाहर मोबाइल लेकर कई घूमते मिले
शहर के कोतवाली के पास स्थित केंद्र उत्कृष्ट विद्यालय और शासकीय उच्चतर माध्यमिक विद्यालय क्रमांक 2 के बाहर कुछ लोग मोबाइल लेकर घंटों बतियाते नजर आए हालांकि इन्होंने अंदर जाने का प्रयास तो नहीं किया लेकिन माना जा रहा कि बोर्ड परीक्षा में आने वाले ओटी के जवाब ढूंढने में यह लगे रहे। पुलिस कोतवाली की दीवार से लगे इन विद्यालयों में पुलिस कर्मियों ने भी सख्ती नहीं दिखाई।
आज से कक्षा 10वीं की परीक्षा होगी शुरू
गुरुवार से कक्षा 10 की बोर्ड परीक्षाओं की शुरुआात होगी जिसके तहत जिले के दर्ज 64 परीक्षा केंद्रों पर 25हजार 25 विद्यार्थी की परीक्षा होगी। गुरुवार को कक्षा 10 के संस्कृत विषय का पेपर रहेगा।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva bho_Deva mai_Deva hne_Deva hin_Deva kas_Deva mar_Deva mar_Deva hne_Deva mar_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva